વીરબાઈ સંવત ૧૯૩૫ના કારતક વદ નોમ અને સોમવારે વૈકુંઠ સિધાવ્યાં. બાપાએ સાત દિવસ સુધી એ જગ્યામાં અખંડ રામધૂન કરી. એ દિવસોમાં બાપાને હરસનો વ્યાધિ સતાવતો હતો. રોજ હજારો-લાખો ભક્તો તેમનાં દર્શન માટે આવતા. બાપાને સંતાનમાં એક દીકરી જમનાબાઈ હતા. જમનાબાઈના દીકરાના દીકરા હરિરામને બાપાએ પોતાના વારસ તરીકે નીમ્યા. સંવત ૧૯૩૭ મહા વદ દસમ, તારીખ 23-2-1881 ને બુધવારના રોજ બાપાએ ભજન કરતાં કરતાં એક્યાસીમા વર્ષે વૈકુંઠવાસ કર્યો.